OBAVIJEST

Federalno ministarstvo financija obavještava sve članove računovodstvene profesije da će se u okviru suradnje s Financijsko-informatičkom agencijom i Savezom računovođa, revizora i financijskih radnika Federacije BiH (u daljnjem tekstu: Savez) izvršiti razmjena i uvezivanje podataka iz registara kvalificiranih osoba, pravnih osoba i poduzetnika koji pružaju knjigovodstvene i računovodstvene usluge koje vodi Ministarstvo s podacima iz registra licenciranih certificiranih računovođa koji vodi Savez.

Riječ je o registru kvalificiranih osoba, registru pravnih osoba koje pružaju knjigovodstvene i računovodstvene usluge i registru poduzetnika koji pružaju knjigovodstvene i računovodstvene usluge koji su uspostavljeni na temelju Zakona o računovodstvu i reviziji u Federaciji BiH („Službene novine Federacije BiH“, broj: 15/21, u daljnjem tekstu: Zakon) i Pravilnika o sadržaju i načinu vođenja registra kvalificiranih osoba i registara pravnih osoba i poduzetnika koji pružaju knjigovodstvene i računovodstvene usluge („Službene novine Federacije BiH“, br. 28/21 i 102/22, u daljem tekstu: Pravilnik).

Pozivaju se sve pravne i fizičke osobe koje su upisane u navedene registre da u skladu sa Zakonom i Pravilnikom izvrše uvid u objavljene podatke i iste po potrebi ažuriraju u skladu s odredbama Zakona i Pravilnika.
 
Ujedno ukazujemo na kaznene odredbe Zakona za sve koji koriste zvanja u profesiji ili koji nude knjigovodstvene, računovodstvene i revizorske usluge trećim osobama, a koji nisu registrirani sukladno Zakonu, niti su certificirani i licencirani u skladu sa Zakonom tj. ne ispunjavaju uvjete za pružanje navedenih usluga propisanih Zakonom.


